Quicquid pro amore gerimus divino in futurum nobis prodesse non dubitamus. Idcirco ego in Dei nomine Teduinus presbiter dono aliquid de res meas quas abeo in villa Olonse; dono etiam Domino Deo et beatorum apostolorum Petri et Pauli et beati Marcelli martiris, pro remedium anime mee et patris mei et matris mee et fratris mei Tetberti; hoc sunt curtilus unus, campi, prati, [cum] aquis aquarumque decursibus, totum ad integrum dono ad supradictum locum cum exis et regressis, et cum cummunis totam medietatem, ut quamdiu vixero teneam ac possideam, et post obitum meum ad supradictum locum revertatur. Si quis autem heredum meorum contradicere aut calumpniare voluerit, non evindicet, sed coactus judiciaria potestate auri libram componat. S. Teduini presbiteri qui fieri jussit et firmare rogavit. S. Walterii. S. Gonterii. S. Foldradi. S. Wldri. S. Bertardi. S. Constancii. S. Odberti. Fidem fecerunt contra cancellario Conterius et Galterius. Data per manus Sigbaldi. Acta in atrio sancti Marcelli martiris, anno Rotberti regis XII.